ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042637

ขอให้เร่งปรับปรุงขนาดท่อระบายน้ำ บริเวณหมู่บ้านตชด ซอยคู้บอน27 แยก15 ซอยย่อยในหมู่บ้าน ซอย1,ซอย 2 และซอย 3 แขวงท่าแร้ง เขตบางเขน กรุงเทพมหานคร เนื่องจากผู้ร้องแจ้งว่าท่อระบายน้ำในหมู่บ้านมีขนาดเล็ก แต่ปัจจุบันหมู่บ้านมีการขยายตัวขึ้น มีการสร้างหมู่บ้านใหม่ประมาณ 200 หลังคาเรือนกว่าหลังคาเรือน ทำให้เมื่อฝนตกประมาณ 5 นาที น้ำระบายไม่ทัน เพราะท่อระบายน้ำมีขนาดเล็ก ทำให้น้ำเอ่อท่วมบ้านเรือนประชาชน โดยผู้ร้องแจ้งว่าได้มีการยื่นเรื่องขอปรับปรุงขนาดท่อระบายน้ำ ต่อสำนักงานเขตบางเขน มาแล้วจำนวน 3 ครั้ง ดังนี้ ครั้งที่ 1 ยื่นเรื่องเมื่อวันที่ 5 มิถุนายน 2562  เลขที่รับเรื่อง 12391 ซึ่งทางฝ่ายโยธา สำนักงานเขตบางเขน ได้เข้ามาขุดลอกท่อระบายน้ำและส่องกล้องตรวจสอบ แจ้งว่าจะดำเนินการทำท่อระบายน้ำและปาดถนนให้ (ตามผู้ร้องแจ้ง) และแจ้งว่าต้องรองบประมาณ โดยปัญหาฝนตกหนักและน้ำไหลท่วมเข้าบ้านเรือนประชาชน ผู้ร้องได้ติดต่อไปยังศูนย์รับแจ้งทุกข์กรุงเทพมหานคร หมายเลขสายด่วน 1555 ในวันที่ 2 สิงหาคม 2565 มีเจ้าหน้าที่สำนักงานเขตจำนวน 3 คน ลงพื้นที่ตรวจสอบแล้ว และยื่นเรื่องครั้งที่ 2 เมื่อวันที่  24 กุมภาพันธ์ 2566 ผ่านสำนักงานเขตบางเขน (ฝ่ายโยธาเขต)  เลขที่รับเรื่อง 2878 โดยการแจ้งเรื่องดังกล่าว คุณสุริยา ไม่แจ้งนามสกุล เจ้าหน้าที่สำนักงานเขต(ชื่อที่กล่าวถึงเท่านั้นและปัจจุบันย้ายไปปฏิบัติหน้าที่ในพื้นที่เขตดอนเมืองแล้ว) แนะนำให้ผู้ร้องติดตามผลทุกวันอาคาร รวมทั้งแจ้งว่ามีการพิจารณาเรื่องแล้ว ขอชื่อประชาชนที่เดือดร้อนไปแล้ว แต่รอเรื่องงบประมาณ และครั้งที่ 3 ยื่นเรื่องเมื่อวันที่ 7 มีนาคม 2566 เลขที่รับเรื่อง 3314 แต่ปัจจุบัน (วันที่ 9 ตุลาคม 2566 ) ยังไม่มีการปรับปรุงขนาดท่อระบายน้ำ ทำให้ฝนตกน้ำเข้าท่วมบ้านเรือนประชาชน เบื้องต้นได้รับทราบรายงานผลการพิจารณาจากกรุงเทพมหานคร ครั้งที่ 1  ตามเลขที่รับแจ้ง 8046/64 ให้ผู้ร้องทราบว่า สำนักงานเขตบางเขน ได้ตรวจสอบแล้วขอเรียนว่า เขตจะทำการประมาณราคา เพื่อขอจัดสรรงบประมาณในการปรับปรุงประจำปี 2566 ต่อไป ซึ่งปัจจุบันเข้าสู่ปีงบประมาณ 2567 แล้ว แต่ยังไม่พบการปรับปรุงท่อระบายน้ำ ส่งผลให้ผู้ร้องและประชาชนในพื้นที่ได้รับผลกระทบจากปัญหาน้ำท่วมขังอย่างมาก จึงประสงค์ให้เร่งรัดดำเนินการ พร้อมทั้งระบุรายละเอียดเกี่ยวการเข้ามาดำเนินการให้ชัดเจน เพราะล่วงพ้นระยะปีงบประมาณ 2566 มาแล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata